Pikas perspektiivis ma siiski ei muretseks sel teemal liiga palju. Vaadates ajaloos tagasi 100 aastat, siis oli elu hoopis teistsugune. Olid baltisakslased ja maarahva keel ja kombedki olid teised. Vaadates 1500 aastat tagasi, siis toimusid Euroopas nii hoogsad rahvastikuprotsessid, et lühikese ajagaga moodustus sisuliselt täiesti uus Euroopa. Vaadates 10 000 aastat tagasi, siis saabusid Eesti aladele esimesed inimesed.  Sinimustvalgest ei teadnud nad midagi. Mis keelt kõneldi, seda me ei tea. Kas nende geenid on tänastes eestlastes säilinud, ma ei tea.